Exqrch/javanese-Komodo-pixelgpt huggingface dataset:
Ing reaksi penataan ulang, kerangka karbon saking sebuah molekul dipunsusun malih pramila minangka isomer struktur saking molekul aslinipun
Reaksi punika kalebet reaksi sigmatropik kados ta penataan ulang Wagner-Meerwein, ing pundhi gugus hidrogen, alkil, utawi aril gantos-gantos panggènan saking suatu atom karbon ing atom karbon sanèsipun
Kathah reaksi penataan malih inggih punika pemutusan lan pambentukan ikatan karbon-karbon énggal
Tuladha sanès saking reaksi punika ya iku penataan ulang cope
C10H8+ 12 O2 → 10 CO2 + 4 H2O CH2S + 6 F2 → CF4 + 2 HF + SF6 2 Sn2+ → Sn + Sn4+ Kinetika kimia
Laju reaksi suatu reaksi kimia punika pengukuran konsèntrasi utawi tekanan zat-zat ingkang gegayutan ing reaksi kauwah ing kalampahan wekdal
Analisis laju reaksi punika wigati lan gadhah kathah mupangatipun, tuladhané ing tèhnik kimia lan kajian kesetimbangan kimia
Lajeng reaksi kanthi ndasar ngumantung ing: Laju reaksi gegayutan kaliyan konsèntrasi zat-zat ingkang gegayutan ing reaksi
Gegayutan punika dipuntemtuaken déning persamaan laju saben reaksi
Kedhah dipun-gantos manawi pinten-pinten reaksi gadhah kelajuan ingkang "boten gumantung" ing konsèntrasi reaksi
punika dipunsebat dados reaksi orde nol
Reaksi biokimia ing limrahipun dipunkendaliaken déning enzim
Protein-protéin punika namung saged mengkatalis satunggal jinis reaksi ingkang spesifik, pramila reaksinipun punika saged dipunkontrol.
Reaksi punika kalangsungan ing sisih aktif saking substrat
Reaksi katalisasi enzim punika gumantung ing kathah prekawis, ing antawisipun inggih punika wujud enzimipun, jinis iketanipun, interaksi elektrostatik, kaawehan lan panampi proton (ing reaksi asem utawi basa), lan sanèsipun
Reaksi kimia ingkang kalangsungan ing salebeti salira makluk urip limrahipun ugu dipuntepang kaliyan sebatan metabolisme
Ing antawisipun sadaya reaksi-reaksi punika, reaksi ingkang wigatos inggih punika reaksi anabolisme, ing pundhi DNA lan enzim-terkontrol memproses pembentukan protéin lan karbohidrat saking senyawa-senyawa ingkang langkung alit
Bioenergitika nyinaoni sumber ènergi kanggé reaksi biokimia
Sumber ènergi ingkang wigati ing reaksi punika glukosa, ingkang dipunproduksi tuwuhan nglampahi prosès fotosintesis
Sedaya organisme mbetahaken glukosa kanggé memproduksi adenosin trifosfat (ATP), ingkang dipun-ginakaken makhlukurip kanggé njalanaken aktivitaipun
Reaksi kimia punika asring dipun-ginakaken déning para ahli tèhnik kimia kanggé mensintesis senyawa énggal saking sumber daya alam mentah ing alam, kados ta lenga bumi lan bijih-bijih mineral
punika ingkang wigati kanggé ndamel reaksi ingkang seefisien, memaksimalkan kasil ingkang saged pikoleh lan meminimalkan reagen ingkang dipunagem, ènergi mlebet lan ènergi medhal
Katalis limrahipun dipun-ginakaken kanggé ngirangi ènergi aktivasi pramila ningkataken laju reaksinipun
Pinten-pinten reaksi ingkang spesifik gadhah ngginakaken ingkang mlipun
Tuladhané, reaksi termit dipundamel kanggé ngasilaken surya lan benter ing piroteknik lan pengelasan
Manawi reaksi punika langkung anggel dipunkontrol manawi reakai-reaksi sadèrèngipun, nanging piranti-piranti ingkang dipunbetahaken tebih langkung kedhik lan ngantos punika taksih dipun-ginakaken kanggé ngowahi jalur-jalur kereta api ing panggènan terpelosok.
Déterjèn Déterjèn iku salah sijinè pembersih, sing di wujud saka bahan-bahan turunanè lenga bumi
Katimbang sabun, détergèn duwèni kaluwihan yaiku daya umbahe luwih apik lan ora prabawa saka sadahè banyu
Déterjèn kapisan ana ing taun 1940-an, yaiku uyah natrium saka alkyl hydrogén sulfat
Alkohol rantai dawa di gawé saka penghidrogènan lemak lan lenga
Alkohol rantai dawa iki diréaksino karo asem sulfat lan ngasilakè alkyl hydrogen sulfat sing di nétralno karo basa
Natrium lauril sulfat détergèn kurang apik, amarga uyahé dumadi saka asem kuat lan nètral
Uyah kalsium lan magnesium ora ngéndép ning jéro larutan, saéngga bisa nganggo banyu lunak utawa banyu sadah
Ing jaman saiki, bahan sing di enggo yaiku alkil benzenasulfonat rantai lurus
Cara gawénè ana 3 tahap, yaiku Alkèna rantai lurus sing jumlah karbonè 14-14 direaksino karo bènzèna lan katalis Friedel-Craft (AlCl3 atau HF) lan dumadi alkil benzena
Sulfonasi lan penetralan nganggo basa kanggo nyempurnano prosès iki
Rantai alkil iki luwih apik yèn ora ngepang, amarga Alkil benzenasulfonat sing ngepang sifaté ora bisa didégradasi karo jisim rènik (biodegradable)
Nanging taun 1950-an, ana masalah saka panggunané détergèn iki, yaiku ana buih-buih putih ing unit-unit perjenihan, ing kali lan tlaga
Amarga iku, saka taun 1965-an, sing di enggo alkil benzenasulfonat sing ora ngepang
Detregen jinis iki gampang didégradasi nganggo lan ora gampang wujud akumulasi ing pangonan sakiwa-tengené
Lumrahé détergèn dumadi saka 3 bahan, yaiku: Surfakatan
Surfaktan yaiku zat aktif sing duwèni pucuk sing béda yaiku hidrofil (seneng banyu) lan hidrofob (seneng lemak)
Surfaktan fungsiné ana gayutané karo sudut kontak sistem pencucian
Surfaktan ana 4 kategori, kaya ta: Builder
Builder duwèni fungsi kanggo ngèfisiènsi surfaktan ing prosès ngilangi reget
Kelebihane sing liyané yaiku ngilangi ion sing nyebabake sadahe banyu lan nyegah ion mau interaksi kari surfaktan
Contohe builder, kaya ta: Aditif
Aditif duwé fungsi kanggo ngundhakaké daya cuci
Adeodatus I Adeodatus I utawa Deodatus I yaiku salah sawijining Paus
Jenengé duwé pangerten diwènèhi saka Gusti yèn di basa Latinké Deusdedit, yaiku Gusti sampun eling
Adeodatus I séda tanggal 8 November 618
Adeodatus I wiwit dadi Paus tanggal 13 November 615
Lair ana ing Roma, Italia, anaké saka kulawarga wong duwé
Adeodatus I njabat dadi imam wis 40 taun sadurungé pemilihan umum lan imam pertama kang kepilih dadi paus awit Yohanes II ning taun 533
Adeodatus I kalebu paus kang dadi penentang Grégorius pérangan gelombang kelorone, kang pertama saka Sabinian
Adeodatus I mbalikke praktek Bonifasius IV kang ngisi ning jajaran administrasi kepausan karo para biarawan lan nahbiske kurang luwihe 14 imam, saka penahbisan pertama ning Roma awit Paus Gregorius Wulan Agustus taun 618, ana lindu ana ing Roma, ditambah ana wabah lelara kudis, Paus Adeodatus I ya keno lelara iku lan séda
Ana setaun kosong luwih sewulan enem belas dino ora ana Paus, banjur olèh ganti kang anyar Miturut tradisine Vatikan, Adeodatus I kalebu Paus pertama kang ngganggo segel timbal (bula) ning dhokumèn kepausan, kang nganti saiki karan "Papal Bull"
Bula kang ana ana ing pemerintahanne isih ana nganti saiki, pérangan ngarepe dijenengi "Angon kang apik" ning tengah-tengahé wedhuse, ana huruf Alpha lan Omega ning ngisor, nanging sakwalike ana tulisanne: "Deusdedit Papae"
Pestané dipèngeti 8 November pada kayak peringatan sedané
Kabèh umat Katholik akèh kang pada nggunake jenenge Paus Adeodatus I iki kanggo jenenge pelindung
Dianggep Santo Adeodatus kang dadi jeneng kanggo Sakramen Baptis utawa jeneng ana ing Sakramen Krisma.
Kanker sèrviks Kanker sèrviks inggih punika kanker ingkang kawontenan ing leher rahim
Kanker serviks ugi sinebut kanker leher rahim utawi kanker mulut rahim wonten ing lapisan serviks
Leher rahim inggih punika peranganipun rahim wonten ing ngandhap, ingkang mbukak wonten arah liang vagina
Kanker sérviks wonten ing badanipun tiyang éstri punika kagolong kabentukipun langkung dangu
Sel-sèl ingkang normal punika berubah dumados sèl-sèl pra kanker lajeng dumados sèl kanker
Owah-owahan punika dipunsebat displasia
Kanker serviks ingkang sampun mlebet tahap lanjut saged nyebar wonten ing organ-organ sanèsipun
Sapunika kanker serviks dumados penyebab sedanipun tiyang èstri nomer kalih sasampunimpun jantung koroner
Wonten ing Indonésia, saben dinten dipuntemuake 40-45 kasus énggal kanker serviks kanthi jumlah ingkang séda ngantos 20-25 tiyang
Jumlah tiyang èstri ingkang gadhah resiko kanker serviks ngantos 48 yuta tiyang.name= "internet 2"/> Wonten kalih jinisng kanker sérviks ingkang utami inggih punika karsinoma lan sèl skuamosa
Jinis sanèsipun ingkang ugi asring wonten ing badanipun tiyang èstri inggih punika melanoma, sarkoma, dan limfoma
Kanker serviks punika cenderung nyerang tiyang èstri paruh baya.name= "internet 2"/> Kathahipun kasus kanker serviks punika dipuntemuake wonten ing tiyang èstri ingkang yuswa 50 taun
Kanker punika ugi saged nyerang tiyang èstri ingkang yuswa 20 taunan nanging boten asring
Wonten ing Asia Pasifik, Saben taun punika dipuntemuake udakara 266.000 kasus kanker serviks, 143.000 ing antawisipun séda wonten ing yuswa ingkang kagolong produktif
Wonten ing dunya saben taun punika wonten kirang langkung 400.000 kasus énggal kanker serviks, 80 % antawisipun nyerang tiyang èstri wonten nagara ingkang tumuwuh
Kanker serviks punika dipunsebabaken déning virus HPV Human Papilloma Virus
Jinising virus ingkang njalari kanker serviks ingkang paling fatal akibatipun inggih punika virus HPV jinis 16 lan 18
Virus punika boten namung nular amargi cuwèran nanging ugi saged amargi sentuhan kulit
•Radiasi utawi pencemaran bahan kimia
•Mbojo enem (sadèrèngipun 20 taun) amargi leher rahim punika dèrèng siyap anggènipun nrima paparan saking njawi
•Tiyang èstri ingkang sok ngandut
•Sistem kekebalanipun awak ingkang lemah
•Ngginakake kontrasepsi oral ingkang dangu
•Ngginakaken air kotor kanggé mbasuh piranti kelamin
Tandha-tandha fisik ingkang saged dirasaake kaliyan tiyang ingkang ngidhap kanker stadium lanjut inggih punika wonten rasa lara lan pendarahan pas berhubungan intim, keputihan ingkang kaluwihan lan boten normal, perdarahan nanging sanès kagolong siklus menstruasi lan mudhunipun bobot ingkang drastis
Manawi kanker sampun nyerang wonten panggul pasien punika saged kénging keluhan nyeri geger, hambatan wonten kemih sarta ginjel ingkang dumados gedhé.
Perkembangan kanker serviks punika kagolong dangu antawis 5-20 taun kanggé owahan sèl nomral dumados sèl-sèl kanker
Pap smear inggih punika métodhe pemeriksaan baku kanggé ndeteksi kanker leher rahim
Cara sanèsipun inggih punika ngginakaken asem asetat (cuka)
Nanging manawi badhé ngarepake khasil ingkang akurat sapunika wonten tèhnik ingkang énggal ingkang dipunsebat tèknologi Hybrid Capture II System (HCII)
Cara Nyegah Lelara Punika
Salah satunggaling pencegahanipun inggih imunisasi HPV kanggé tiyang èstri ingkang dèrèng bebojoan
Manawi tiyang èstri ingkang sampun bebojoan punika saged nyegah kanker punika kanthi cara pap smear
Hal-hal sanèsipun ingkang saged nyegah lelara punika inggih ngathahi konsumsi sayuran ingkang warninipun ijo tuwa lan kuning ingkang kathah ngandut betakarotin, vitamin C lan E
Perlu ingkang dipungatekaken bilih sadaya tiyang èstri ingkang sampun aktif kanthi sèksual punika saged kénging kanker serviks
Artinipun manawi dèrèng mbojo, nanging tiyang èstri punika
sampun aktif kanthi sèksual, tiyang punika saged berpotensi ngembangaken lelara punika.
Iman Iman (basa Arab:) miturut etimologi tegesé "percaya"
Tembung iman () dijikuk saka tembung kriya "aamana" () -- yukminu' () kang tegesé "percaya" utawa "benerake"
Ajaran tauhid mutlak mung marang Allah ingkang Maha Agung
Hal mau wis ana ing firman Allah, yaiku: Yèn iman kang sampurna kedah duwé tiga hal, yaiku: dimantepke ing sajeroning kalbu, iqrar karo lésan lan dipraktekake karo organ awak
Iman tanpa dibarengi karo amal perbuatan, kaya ta kang wis diajarke lan dicontohke déning Rasulullah lan para sahabate yaiku fasiq
Fasiq yaiku ngrusak agama
Yèn amal perbuatan tanpa didasari iman yaiku munafiq
Munafiq tegesé wong sing omongane ngapusi, sikap lan perilakune ora padha karo perbuatane, wong sing duwé rai loro
Wong sing munafiq dicap minangka penghianat agama .
Tari Bedhaya Jogèd Bedhaya ya iku salah sawijining lelangen joged kang luruh, kang dadi salah sawijining beksan pusaka kraton
Miturut mula bukanipun, jogèd bedhaya punika kasebat saking basa Sansekerta'budh'kang duwé teges budi utawi pikir.
Ing lumampahing jaman, tembung 'budh' iku angolehi éwah-éwahan dadi tembung bedhaya utawa budaya.
Jeneng bedhaya iku duwé kekarep amarga beksan iku digawé kanthi prosès olah pikir sarta olah rasa, saéngga para pambeksa beksan bedhaya kudu duwé wirasa kang luruh
Wonten ing jaman kraton kang isih misuwur déning pamarintahané, beksan bedhaya iku dadi beksan sakral kang duwé pola rumit, alus, simbolis, lan duwé estetika kang dhuwur
Wonten jamané sultan Agung (1613-1646), beksan bedhaya iku duwé kacaritan babagan mitos Kanjeng Ratu Kencanasari utawi Kanjeng Ratu Kidul kaliyan Sultan Agung ingkang jumeneng kaping pisan, Panembahan Senopati
Carita kang ana ing beksan Bedhaya iku lair saka kepinginan Panembahan Senopati, kang lair déning Kanjeng Ratu Kidul supaya sowan tindhak Kraton saha anglatih beksan Bedhaya Ketawang kanggo para pambeksa kasayangan Panembahan Senopati
Kanjeng Ratu Kidul anyanggupi kabèh kang dumadi kepinginaning Panembahan Senopati, saéngga saben dina Anggara Kasih (Selasa Kliwon)Kanjeng Ratu Kidul tindhak dhateng Kraton Mataram ngastha beksan pusaka Bedhaya Ketawang
Miturut saking K.G.P.H Hadiwidjojo Bedhaya Ketawang punika dipun "klasifikasi" dados beksan ingkang gadhah unsur sarta makna kados (1)Upacara adat, (2) Sakral, (3) Religius, saha (4) Beksan "percintaan" saha pawéwahan agung .
Beksan Angguk Menoreh Jogèd Angguk Menorèh punika jogèd ingkang asalipun saking perbukitan menorèh ingkang mapan wonten ing Kacamatan Samigaluh, Kalibawang, Girimulya, lan Kokap Kabupatèn Kulon Praga, Yogyakarta
Ing perbukitan menorèh kasebat kathah kesenian masarakat ing antawisipun jathilan, lènggèr, lan angguk
Angguk punika dèrèng mangertos sinten ingkang nyiptakaken
Angguk punika kesenian tlatah ingkang khas saking Kabupatèn Kulon Praga, ingkang dumugi samenika taksih dipunpéntasaken
Pangertosan saking angguk miturut Ensiklopedia Jogèd Indonesia inggih punika salah satunggaling jogèd ing jogèd Melayu, ingkang polahipun punika pacak gulu ingkang dipungameli
Salajengipun pangertosan Angguk Kebumèn, masyarakatipun sami nyebat angguk punika Angguk Langendriyan
Jogèd punika dipunpendhet saking cariyos menak
Angguk punika wonten wiwit 1910 ingkang dipunsebat Angguk Menorèng utawi Angguk Menorèh
Nanging miturut para panggagas sanèsipun, angguk ingkang asalipun saking Kabupatèn Kulon Praga sadèrèngipun ngrembaka ing padhukuhan Blok I, Kalurahan Garongan, Kacamatan Panjatan
Ing tlatah punika angguk wonten wiwit taun 1956, dipunpéntasaken ing wanci dalu wetara 7—8 jam, dipungameli nganggé tebar lan jédor.
Semaun Semaun ya iku ketua pisanan Parté Komunis Indonésia sing lair kira kira taun 1899 ing Jombang, Jawa Wétan lan tilar taun 1971
Semaun tau dadi mahaguru ing Universitas Padjajaran, Bandhung.
Pasisir Anyer Pasisir Anyer (cara Indonésia: "Pantai Anyer") iku sebutan kanggo sawenèh pasisir nunggal banjaran ing wewengkon Anyer
Pasisir-pasisir sing ana ing kéné kaya ta Pasir Putih, Cikoneng, Batu Saung, Sambolo, Karang Kitri, lan Karang Bolong
Ing Pasisir Cikonèng, kapernah mercusuar siji sing dadi tengeré Kutha Anyer
Déning wong kana, Pasisir Anyer dianggep mèmper Pasisir Kuta ing Bali.
Pergiwa Pergiwati Pergiwa - Pergiwati inggih punika salah satunggalipun lakon carangan saking wiracarita Mahabharata ingkang nyariyosaken pangembaran piyantun putri kembar kalih Arjuna, ingkang gadhah asma Endhang Pergiwa saha Endhang Pergiwati
Wonten ing "sajarah" Mahabharata Dewi Pergiwa saha Dewi Pergiwati punika putri saking Raden Arjuna kaliyan Dewi Manuhara, putri saking Bagawan Sidik Wacana saking pertapan Andhong Suwiwi
Dewi Pergiwa saha Dewi Pergiwati gadhah kalih welas sedherek, inggih punika Abimanyu, Sumitra, Bratalaras, Bambang Irawan, Kumaladewa, Kumalasakti, Wilugangga, Prabakusuma, Wijanarka, Antakadewa dan Bambang Sumbadra
Wiwit saking alitipun Pergiwa saha Pergiwati punika lenggah wonten ing pertapan Andhong Sumiwi kaliyan ibu saha simbahipun
Dumugi "remaja", piyantun èstri kalih punika medhal pertapan, tindhak dhateng Mandukara kanggé madosi keng rama, Raden Arjuna
Kacariyosaken, Pergiwa punika gadhah sipat saha watak ingkang setia, saé budhinipun, sabar, saha jatmika
Manawi Pergiwati punika gadhah sipat saha watak setia, jujur, sabat, jatmika, gampil dipuntresnani kaliyan sanès, amargi gampil anggènipun duka utawi "tersinggung"
Dipun cariyosaken, Pergiwa punika dipunkrama kaliyan Raden Gatutkaca, putra saking Raden Werkudara kaliyan Dewi Arimbi
Dewi Pergiwa kaliyan Raden Gatutkaca dipunparingi putra ingkang namanipun Arya Sisikirana
Manawi rayinipun, Pergiwati punika dipunkrama kaliyan Raden Pancawala, putra saking Prabu Puntadewa kaliyan Dewi Drupadi, raja ingkang lenggah Nagara Ngamarta
Kacariyos wonten ing cariyos ringgit tiyang Ngayogyakarta, ing jaman Sri Sultan Hamengku Bawana ingkang jumeneng kaping VIII, lakon Pergiwa Pergiwati inggih punika lakon carangan saking wiracarita Mahabharata
Pergiwati punika dipundadosaken patah "(uba rampe wonten ing adicara pawewahan.)" Lakon Pergiwa Pergiwati punika dipuncariyosaken dumugi tigang "episode", ingkang sepindhah inggih punika cariyos Dewi Pergiwa saha Dewi Pergiwati tindhak madosi ramanipun, Raden Arjuna, ingkang kaping kalih inggih punika cariyos kramanipun Angkawijaya kaliyan Dewi Siti Sendari, ingkang kaping tiga cariyos kramanipun Prabu Pancawala, putra saking Yudhistira kaliyan Dewi Pergiwati
Lakon Pergiwa Pergiwati saha nyariyosaken kasmaranipun Raden Gatutkaca kaliyan Dewi Pergiwa, sarta Bambang Irawan kaliyan Dewi Titisari (putri saking Kresna).
Témpé sengèk Témpé sengèk iku panganan kang digawé saka dhelé
Biasane dipangan karo geblèk
Témpé sengèk iku lumrahé tinemu ing tlatah padésan ing Tanah Jawa.
Theleng Theleng inggih punika salah satunggaling pérangan netra
Pupil punika welon utawi kalanhan ingkang wonten ing tengah-tengahipun iris
Thelejg punika ingkang njalari cahya mlebet wonten ing panumpu
Cemeng inggih punika warna ingkang gampil ngresep cahya
Pramila makaten, thepeng minangka pérangan netra ingkang gampil ngresep cahya.
Gili Air Gili Air inggih punika gili ingkang paling alit kaping kalih wonten celak ing pulo Lombok
Populasinipun kinten-kinten 1.000, sarta punjeripun wonten ing Provinsi Nusa Tenggara Barat
Pariwisata ing Gili Air punika wonten snorkeling, scuba diving wonten ing tengah-tengah seganten, sarta saged ningali kura-kura saha terumbu karang
Lombok, mliginipun Gili Air kathah dipundathenig déning wisatawan utawi sarimbatan ingkang nembé rabi.
Gili Meno Gili Meno inggih punika pulo alit wonten ing pesisir lor-kulon Pulo Lombok, Indonésia
Gili Meno punika salah satunggaling Gili ingkang misuwur saking tiga Gili wonten ing Lombok (Gili Trawangan kaliyan Gili Air)
Tembung Gili tegesipun pulo alit
Tembung Gili punika namung dipunsebataken déning masarakat Sasak, amargi tembung punika kalebet basa lokal Suku Sasak
Gili Meno anggdhahi populasi kirang langkung 400, pusatipun wonten tengahing pulo
"Pendapatan" utama saking sektor pariwisata, kebon klapa, sarta perikanan
Wonten ing sisih kilenipun pulo, wonten dano alit ingkang saged ngasilaken uyah manawi mangsa katiga
Sawetara taun kapengker, ugi wonten ingkang budidaya "rumput laut", terumbu karang dumunung ing lor pulo
Durwasa Wonten salebeting Mitologi hindu, Durwasa utawi Durvasa (दुर्वास di Dewanagari utawi durvāsa di IAST, dipunsebat [d̪urʋɑ ː sɐ] wonten ing Basa Sansekerta, utawi Durvasas
Durwasa punika putra saking Atri kaliyan Anasuya
Panjenengaipun sampun misuwur gadhah sipat gampil nesu
Manawi saweg nesu, panjenenganipun sagen paring kutukan (dipunwastani Shapa) ingkang saged mejahi sadaya kemawon
Pramila makaten, wonten pundi kemawon, panjenenganipun dipunkurmati déning Déwa punapa manungsa
Tuladhanipun wonten salebeting Abigyāna Shakuntala ingkang dipunserat déning Kalidasa, panjenenganipun paring kutukak dhumateng Sakuntala manawi tresnanipun badhé dipunsupekaken
Salajengipun, prakawis punika dados kasunyatan.
Tamiya Tamiya (株式会社タミヤ, Kabushiki gaisha Tamiya) iku sawijining produsen modèl plastik, mobil sing dikontrol mawa radio, modèl-modèl édukasi sing didayani mawa tenaga srengéngé utawa bateré, modèl kapal, cèt-cèt modèl lan sapanjuré
Perusahaan iki diadegaké ing taun 1946 déning Yoshio Tamiya ing Shizuoka.
Sweet as revenge Sweet As Revenge ya iku salah sawijiné band sing nggawa warna musik Post Hardcore saka jakarta Indonésia
bandi iki wiwit saka taun 2002 tekan saiki, lan dadi band sing di ajeni karo band band liyané ning panggon musik indie
Sabari Wonten salebeting wiracarita Ramayana, Sabari (Dewanagari: शबरी; IAST: Shabarī) inggih punika pertapa èstri ingkang gesang minangka sanyasin utawi tiyang ingkang nilaraken kadonyan
Panjenenganipun tiyang èstri ingkang diipunkhususaken pikantuk barokah saking Rama amargi bhaktinipun Sabari dhumateng Rama.
Baruna Wonten ing ajaran agama Hindhu, Baruna utawa Waruna (Sangsekerta: वरुण; Latin: "Varuna") inggih punika manifestasi Brahman ingkang dados panguwaos samodra kaliyan seganten
Tembung Baruna ("Varuna") asalipun saking "var" (Sanskerta) ingkang gadhah teges "nutup"
Tembung "var" mau lajeng dipungayutaken kaliyan seganten, amargi sagara punika amba sanget saha saged nutupi sapérangan ageng wewengkon bumi
Baruna saha Mitra inggih punika déwa saking prekawis sosial, kalebet sumpah, saha asring kagambaraken kembar antawisipun déwa kekalih punika (senyawa dvandva)
Baruna ugi kembar kaliyan déwa Indra wonten ing Rgveda, kados ta Indra-Varuna (nalika déwa kekalih punika sami ambiyantu nalika yasa ing taun énggal saperlu miwiti jaman ingkang énggal)) Minangka déwa langit (akasa), Baruna saèstu nguwaosi sepalih petenging langit, utawi langit lau (rasa), utawi dados sulihing "peteng" sisihing srengéngé amargi lampahipun wangsaul saking sisih kilèn tumuju mring sisih wétan nalika wayah ndalu
Miturut kapitadosan umat Hindhu, Baruna nguwaosi kukum ngalam ingkang dipunsebut Reta
Piyambakipun nitih makluk ingkang dipunsebut makara, sepalih baya sepalih wedhus (sawatawis wekdal makara dipunsamikaken kaliyan baya, utawi saged ugi dipungambaraken minangka sepalih wedhus sepalih mina)
Garwanipun Beliau winastan Baruni, ingkang mapan wonten ing pura mutiara
Déning tiyang wicaksana, Déwa Baruna ugi dipunsebut minangka "Déwa langit", "Déwa jawah, sarta déwa ingkang nguwaosi kukum
Wonten ing kitab "Weda", Déwa Baruna minangka panguwoas kukum ngalam langkung asring dipunsembah, antawisipun minangkan déwa palindhung
Mantra kagem Déwa Baruna: "Agnum su tubhyam varuna svadhavo," "hrdi stoma upasritas cid astu sam nah kseme sam u yoge no astu," "yuyam pata svastibhih sada nah" Mugi-mugi puja punika gadhah makna dhuamteng Panjenengan, O Baruna ingkang bébas Mugi-mugi kula sadaya slamet nalika ngaso, mugi-mugi kula sadaya slamet anggénipun makarya Lindungi kula sadaya kanthi berkahipun panjenengan
Kara (Ramayana) Kara (Tamil: "Karan", Thai: "Khorn", Dewanagari: खरा; IAST: "Kharā") wonten ing salebeting epos Ramayana, Kara punika raksesa ingkang remen mangsa manungsa
Panjenenganipun punika rayinipun Rahwana, ingkang dipunpejahi Rama saksampunipun irungipun Sarpakenaka dipuntugel
Wonten ing wekdal punika, Laksmana nugel irungipun Sarpakenaka, lajeng Kara mbales kanthi nglawan Laksmana kaliyan Rama
Nanging panjenenganipun kalah déning Rama.
Mandodari Mandodri (Sansekerta: मंदोदरी Mandodarī; Tamil: Montotari, Indonésia, Jawa kaliyan Sunda: Banondari, Khmer: Mandogiri, Melayu: Mandudaki, Thai: Montho Thewi) inggih punika prameswarinipun Raja Rahwana, raja iblis
Èpik Rayamana nyariosaken manawi Mandodari ayu, saleh, saha jujur
Panjenenganipun minangka salah satunggaling pancakanya (gangsal prawan)
Mandodari wonten ing salebeting epik Hindhu Ramayana.
Taman Nasional Gunung Gede Pangrango Taman Nasional Gunung Gede Pangrango (TNGGP) gadhah peran ingkang wigati ing sajarah konservasi wonten ing Indonésia
Dipunresmikaken dados taman nasional nalika taun 1980
Ambanipun kirang langkung 21.975 hektare, wewengkon Taman Nasional punika katutup déning wana tropis pagunungan, kirang langkung 100 km saking kutha Jakarta
Wonten kawasan alas TNGGP, saged dipuntemukaken “uwit raksesa” Rasamala, kantong semar (Nephentes spp); manéka warna jinis anggrek hutan, kaliyan manéka jinis tetuwuhan ingkang dèrèng gadhah nama ingkang ilmiah, kados ta jamur ingkang sumunar
kajabi tetuwuhan ingkang ngremenaken, kawasan TNGGP ugi dados habitat kanggé manéka jinis sato galak, kados ta kepik raksasa, sajinis kumbang, langkung saking 100 jinis mamalia kados ta Kijang, Pelanduk, Kirik alas, Macan tutul, Sigung, lsp, sarta 250 jinis peksi
Kawasan punika ugi minangka habitat Owa Jawa, Surili kaliyan Lutung sarta Garudha Jawa ingkang cacahipun kantun sakedhik.